open-index/open-wikipedia-markdown huggingface dataset:
Νίκολα Τζούρισιτς

Ο **Νίκολα Γιούρισιτς** (κροατικά: *Nikola Jurišić*, ουγγρικά: *Miklós Jurisics*, περ. 1490 - 1545) ήταν Κροάτης ευγενής, στρατιωτικός και διπλωμάτης της Αγίας Ρωμαϊκής Αυτοκρατορίας που διακρίθηκε κατά τη διάρκεια των πολέμων εναντίον της Οθωμανικής Αυτοκρατορίας.

## Βιογραφία
Γεννήθηκε γύρω στο 1490 στην πόλη Σένι των ακτών της Αδριατικής, εντός των ορίων της σημερινής Κροατίας. Η πρώτη αναφορά προς το πρόσωπό του χρονολογείται στο 1522, έτος κατά το οποίο υπηρετούσε ως αξιωματικός στις αψβουργικές δυνάμεις που κατείχαν διάφορα φρούρια της Κροατίας με σκοπό να αποτρέψουν την προέλαση των οθωμανικών στρατευμάτων του Σουλεϊμάν του Μεγαλοπρεπή προς τη Βιέννη. 
αριστερά|μικρογραφία|211x211εσ|Προτομή του Γιούρισιτς στη γενέτειρά του.
Λίγο καιρό αργότερα χρίστηκε ιππότης από τον αυτοκράτορα Φερδινάνδο, ο οποίος μάλιστα το 1526 (μετά τη μάχη του Μοχάτς που σήμανε την ουσιαστική διάλυση του ανεξάρτητου βασιλείου της Ουγγαρίας και επίσπευσε τη νέα σύγκρουση ανάμεσα στους Αψβούργους και την Οθωμανική Αυτοκρατορία) τον όρισε ως ανώτατο διοικητή των συνοριακών στρατευμάτων. Σε αντάλλαγμα, ο Γιούρισιτς τάχθηκε αναφανδόν υπέρ του αυτοκράτορα κατά τη διάρκεια της συνέλευσης του Τσέτιν (Πρωτοχρονιά του 1527), στην οποία η πλειοψηφία των Κροατών ευγενών αποφάσισε τη μετατροπή του βασιλείου της Κροατίας σε συστατικό μέλος της Αυστριακής Αυτοκρατορίας. Το 1530 στάλθηκε στην Κωνσταντινούπολη ως μέλος της αποστολής που διαπραγματεύτηκε τη σύναψη ειρήνης ανάμεσα στις αντιμαχόμενες πλευρές.

Τον Αύγουστο του 1532, ανέλαβε με περίπου χίλιους άνδρες την υπεράσπιση του οχυρού Κόσιεγκ κοντά στο Σόπρον της σημερινής Ουγγαρίας ενάντια σε ισχυρή οθωμανική στρατιά που βάδιζε προς τη Βιέννη με επικεφαλής τους Σουλεϊμάν και Ιμπραήμ Πάργαλη. Η αντίσταση που προέβαλαν οι στρατιώτες του καθυστέρησε σημαντικά την προέλαση των Οθωμανών, οι οποίοι παρά την τυπική παράδοση του φρουρίου (οι αμυνόμενοι μετά από συμφωνία επέτρεψαν την είσοδο μιας μικρής συμβολικής δύναμης στρατιωτών εντός του κάστρου, η οποία τοποθέτησε τα οθωμανικά λάβαρα στις πολεμίστρες) αναγκάστηκαν τελικά να αναδιπλωθούν ματαιώνοντας τα σχέδια για μια νέα πολιορκία της Βιέννης.

Τον Οκτώβριο του 1537 διορίστηκε από τον Φερδινάνδο διοικητής των συνοριακών στρατευμάτων της Σλαβονίας και της Κάτω Αυστρίας, αντικαθιστώντας τον Γιόχαν Κατζιάνερ που θεωρήθηκε υπεύθυνος για τη συντριβή των δυνάμεων της Αυστρίας από τους Οθωμανούς κατά την επιχείρηση κατάληψης του Όσιγιεκ. Αργότερα διετέλεσε διοικητής της Καρνιόλας (περιοχή εντός της σημερινής Σλοβενίας). Πέθανε το 1545 στο Κόσιεγκ.

## Παραπομπές


Κατηγορία:Κροάτες ευγενείς
Κατηγορία:Αυστριακοί ευγενείς
Κατηγορία:Αγία Ρωμαϊκή Αυτοκρατορία
Κατηγορία:Στρατιωτικοί

Κατηγορία:Ιστορία της Ουγγαρίας
Ελισάβετ του Ρούντλαν

Η **Ελισάβετ του Ρούντλαν** (7 Αυγούστου 1282 - 5 Μαΐου 1316) ήταν όγδοη και νεώτερη κόρη του Εδουάρδου Α΄ της Αγγλίας και της πρώτης συζύγου του Ελεονώρας της Καστίλης ήταν η πιο στενά συνδεδεμένη με τον Εδουάρδο Β΄ της Αγγλίας με τον οποίο είχε μόλις 2 χρόνια διαφορά. Τον Απρίλιο του 1285 μόλις 3 ετών ο πατέρας της ξεκίνησε διαπραγματεύσεις με τον Φλόρις Ε΄ για τον αρραβώνα της Ελισάβετ με τον γιο του Ιωάννη Α΄, κόμη της Ολλανδίας. Ο γάμος της Ελισάβετ με τον Ιωάννη έγινε στις 8 Ιανουαρίου 1297 στο Ίπσουιτς αλλά μετά τον γάμο η Ελισάβετ έμεινε με τους γονείς της χωρίς να ακολουθήσει τον σύζυγο της στην Ολλανδία. Μετά από 2 χρόνια αποφάσισε να τον ακολουθήσει ταξιδεύοντας μαζί με τον πατέρα της, μέσω Αμβέρσας, Μέχελεν, Λέουβεν, Βρυξελλών έφτασε στην Γάνδη, έμεινε δυο μήνες περνώντας τα Χριστούγεννα με τις αδελφές της Ελεονώρα της Αγγλίας, κόμισσα του Μπαρ και Μαργαρίτα της Αγγλίας, δούκισσα της Βραβάντης.

Στις 10 Νοεμβρίου 1299 ο σύζυγος της πέθανε από δυσεντερία ενώ κυκλοφόρησαν φήμες ότι δηλητηριάστηκε, δεν άφησαν παιδιά.

## Γάμος με τον Ούμφρεϋ ντε Μπόουιν

Επιστρέφοντας στην Αγγλία, η Ελισάβετ συνάντησε τη θετή της μητέρα Μαργαρίτα της Αγγλίας, την οποία ο πατέρας της νυμφεύτηκε σε δεύτερο γάμο του, όταν βρισκόταν στην Ολλανδία. Στις 14 Νοεμβρίου 1302 η Ελισάβετ παντρεύτηκε (σε δεύτερο γάμο τυο) τον Ούμφρεϋ ντε Μπόουιν 4ο κόμη του Χέρεφορντ στο Αββαείο του Ουέστμινστερ. Μαζί του απέκτησε:

* Ούγος (1303 - 1305), απεβ. 2 ετών.
* Ελεονώρα (1304 - 1363).
* Ούμφρεϋ (1305), απεβ. νήπιο.
* Μαρία (1305), απεβ. νήπιο.
* Ιωάννης, 5ος κόμης του Έρεφορντ (1306 - 1335).
* Ούμφρεϋ, 6ος κόμης του Έρεφορντ (1309 - 1361).
* Μαργαρίτα, παντρεύτηκε τον Κουρτεναί κόμη του Ντέβον και έγινε 2η κόμισσα του Ντέβον (1311 - 1391).
* Γουλιέλμος, 1ος κόμης του Νορθάμπτον (1312 - 1360),
* Εδουάρδος, (1312 - 1334) δίδυμος αδελφός τού Γουλιέλμου.
* Ενέας (1314 - 1322), απεβ. 8 ετών.
* Ισαβέλλα (1316), απεβ. νήπιο.

Στην εγκυμοσύνη τού 11ου παιδιού της επισκέφτηκε τη νύφη της Ισαβέλλα της Γαλλίας (1295-1358), που τη δέχθηκε με μεγάλη τιμή, αλλά η τελευταία εγκυμοσύνη κλόνισε την υγεία της, και απεβίωσε από τις επιπλοκές. Στη γέννα απεβίωσε και το τελευταίο της παιδί, η Ισαβέλλα. Τάφηκαν μαζί στο αβαείο του Βάλθαμ.

## Πρόγονοι




## Παραπομπές


## Πηγές
*Weis, Frederick Lewis (2004). Ancestral Roots of Certain American Colonists Who Came to America Before 1700. Genealogical Pub Co. ISBN 0-8063-1752-3. Lines 6-29, 6-30, 7-29, 7-30, 15-29, 15-30, 97-31, 97-32.
*Weir, Alison (2002). Britain's Royal Family: A Complete Genealogy. The Bodley Head London, U.K. ISBN 0-7126-4286-2. pages 83–85
*Cutter, William Richard. Genealogical and Personal Memoirs Vol. I, Lewis Historical Publishing Co., New York, 1910. (p. 1399) googlebooks Accessed 28 April 2008
*Burke, John, Esq. A General and Heraldic Dictionary of the Peerages of England, Ireland, and Scotland, Extinct, Dormant and in Abeyance. London: Henry Colburn and Richard Bentley, 1831. (p. 196) googlebooks Retrieved 4 May 2008

Κατηγορία:Οίκος των Πλανταγενετών
Κατηγορία:Αγγλίδες κόμισσες
Κατηγορία:Πριγκίπισσες της Αγγλίας
Αλβανόπολις

Η **Αλβανόπολις** ήταν πόλη στην αρχαία Ρωμαϊκή Μακεδονία και πιο συγκεκριμένα στη Νέα Ήπειρο, πόλη των Αλβανών. Οι συγγραφείς του Barrington Atlas of the Greek and Roman World τοποθετούν την Αλβανόπολη στην θέση του σημερινού χωριού του Ζγκερδές, πλησίον της Κρούγια της Αλβανίας. Η αρχαία πόλη πιθανώς να αντιστοιχεί με ύστερες αναφορές του οικισμού υπό την επωνυμία Άρβανον και Άλβανον στην διάρκεια του Μεσαίωνα, αν και δεν είναι ακόμη επιβεβαιωμένο κατά πόσο επρόκειτο για την ίδια τοποθεσία. Το όνομα της πόλης αναφέρεται για πρώτη φορά το 150, σχεδόν 300 χρόνια έπειτα από την ρωμαϊκή κατάληψη της περιοχής.

## Παραπομπές


Κατηγορία:Ιλλυρία
Κατηγορία:Ιλλυρική Αλβανία
Κατηγορία:Εγκαταλελειμμένοι οικισμοί στα Βαλκάνια
Μαριάννα Ευστρατίου

Η **Μαρία-Αναστασία (Μαριάννα) Ευστρατίου** (Αθήνα, 17 Απριλίου 1955) είναι Ελληνίδα τραγουδίστρια, που συνδέεται σε αρκετές περιπτώσεις με το διαγωνισμό τραγουδιού της Eurovision.

Το 1987 εμφανίστηκε ως τραγουδίστρια υποστήριξης για το δίδυμο Bang. Η Ευστρατίου κέρδισε τον ελληνικό εθνικό διαγωνισμό τραγουδιού το 1989, ξεπερνώντας την Άννα Βίσση, και εκπροσώπησε την Ελλάδα στη Λωζάνη με «Το δικό σου αστέρι». Το τραγούδι τερμάτισε ένατο. Το 1996, η ΕΡΤ την επέλεξε για να εκπροσωπήσει την Ελλάδα και πάλι, αυτή τη φορά με το τραγούδι «Εμείς φοράμε το χειμώνα ανοιξιάτικα», αλλά το τραγούδι τερμάτισε μόλις στη 14η θέση στο Όσλο. Η Ευστρατίου τραγούδησε διάφορα τραγούδια στα ημιτελικά του ελληνικού εθνικού διαγωνισμού το 1998, από τα οποία κανένα δεν κέρδισε.

Έχει συνεργαστεί με τον Μίμη Πλέσσα και πρωταγωνίστησε επίσης επί σκηνής σε αρκετές περιπτώσεις. Έχει εκδώσει δύο βιβλία και ένα promo cd single. Από το ντεμπούτο της άλμπουμ υπάρχει ένα cover, το "Twist in My Sobriety", που αρχικά τραγουδήθηκε από την Τανίτα Τικάραμ. Έχει επίσης συμμετάσχει στο θεατρικό έργο "Πορνογραφία" του Μάνου Χατζιδάκι. Επί του παρόντος, είναι τραγουδίστρια του τζαζ συγκροτήματος Nova Mood.

## Δισκογραφία
* 1982-**Πορνογραφία** (μουσική και τραγούδια στο έργο, Μάνος Χατζιδάκις).
* 1984-**Big Alice** (σαν μπάντα με τον Κώστα Μπίγαλη)
* 1984-**I Miss You**/σίνγκλ
* 1985-**Talk About Love**/σίνγκλ
* 1989-**Κάθε τέλος είναι μια αρχή**
* 1993-**Γύρω από εσένα**
* 1996-**Εμείς φοράμε το χειμώνα ανοιξιάτικα**/σίνγκλ.

## Παραπομπές


Κατηγορία:Συμμετέχοντες στη Eurovision
Κατηγορία:Ελληνίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Διαγωνισμός Τραγουδιού Eurovision 1989
Κατηγορία:Διαγωνισμός Τραγουδιού Eurovision 1996
Σάρα Σιμεόνι

Η **Σάρα Σιμεόνι** (*Sara Simeoni*, γεννήθηκε 19 Απριλίου 1953) είναι Ιταλίδα πρώην αθλήτρια του στίβου, Ολυμπιονίκης στο άλμα εις ύψος γυναικών. Ήταν η πρώτη Ιταλίδα άλτρια στην ιστορία που κατάφερε να υπερπηδήσει τα 2 μέτρα, ενώ κατέρριψε δύο φορές το παγκόσμιο ρεκόρ στο αγώνισμα.

## Βιογραφία

Γεννήθηκε στο Ριβόλι Βερονέζε, ένα προάστιο της Βερόνα. Η πρώτη επίσημη παρουσία της σε διεθνείς αγώνες καταγράφηκε το 1971 στο Ευρωπαϊκό Πρωτάθλημα του Ελσίνκι όταν κατάκτησε στην 9η θέση, με άλμα 1,78 μ. Στους Ολυμπιακούς Αγώνες του Μόντρεαλ το 1976 πήρε το αργυρό μετάλλιο, με επίδοση 1,91 μ. πίσω από την (τότε) Ανατολικογερμανίδα Ρόζμαρι Άκερμαν. Τον Αύγουστο του 1978 σημείωσε παγκόσμιο ρεκόρ με 2,01 μ. στη Μπρέσια που (ως εθνικό ρεκόρ) καταρρίφθηκε μετά από σχεδόν 19 χρόνια, τον Ιούνιο του 2007 από την Αντονιέτα ντι Μαρτίνο. Τον ίδιο μήνα (Αύγουστος 1978) η Σιμεόνι αναδείχθηκε πρωταθλήτρια Ευρώπης στην Πράγα με επίδοση ξανά 2,01 μέτρα. 

Το 1980 η Σιμεόνι πέτυχε νέο Ολυμπιακό ρεκόρ με άλμα 1,97 μ. και πήρε  το χρυσό μετάλλιο στην Ολυμπιάδα της Μόσχας. Ήταν η μοναδική αθλήτρια από μη κομμουνιστική χώρα που απέσπασε χρυσό μετάλλιο στη συγκεκριμένη διοργάνωση. Μετά από μια σειρά τραυματισμών της στον τένοντα, η Σιμεόνι προσπάθησε να επανακτήσει τη φόρμα της στα επόμενα χρόνια. Στην Ολυμπιάδα του Λος Άντζελες (1984) ήταν η σημαιοφόρος της ιταλικής αποστολής στην τελετή έναρξης. Η μονομαχία της με τη Γερμανίδα Ούλρικε Μάιφαρτ της απέφερε το αργυρό μετάλλιο με άλμα 2 μ., ενώ η αντίπαλός της κατετάγη πρώτη (2,02 μ.). Η Σιμεόνι κατέκτησε επίσης δύο χάλκινα μετάλλια σε Ευρωπαϊκά Πρωταθλήματα και 14 εθνικούς τίτλους. Θεωρείται ως μία από τις κορυφαίες Ιταλίδες αθλήτριες όλων των εποχών. Είναι παντρεμένη με τον προπονητή της, Ερμίνιο Αζάρο. Ο γιος τους Ρομπέρτο είναι κι αυτός άλτης του ύψους.

## Παραπομπές


## Εξωτερικοί σύνδεσμοι
* Sara SIMEONI 

Κατηγορία:Άλτες του ύψους
Κατηγορία:Ιταλοί αθλητές του στίβου
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Χρυσοί Ολυμπιονίκες του στίβου 
Κατηγορία:Αργυροί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1984
Κατηγορία:Αθλητές του στίβου στους Μεσογειακούς Αγώνες 1975
Κατηγορία:Αθλητές του στίβου στους Μεσογειακούς Αγώνες 1979
Κατηγορία:Αθλητές του στίβου στη Θερινή Πανεπιστημιάδα 1979
Κατηγορία:Ιταλοί Ολυμπιονίκες
Κατηγορία:Κάτοχοι μεταλλίων του Ιταλικού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Στέλιος Ιωάννου (αποσαφήνιση)

Το όνομα **Στέλιος Ιωάννου** μπορεί να αναφέρεται στους:
* Στέλιος Ιωάννου, Κύπριος επιχειρηματίας.
* Στέλιος Ιωάννου (καλαθοσφαιριστής), Έλληνας καλαθοσφαιριστής.
Ταμάρα Μπίκοβα

Η **Ταμάρα Μπίκοβα** (ρωσικά: *Тамара Владимировна Быкова*, γεννήθηκε Ροστόφ-να-Ντόνου, Σοβιετική Ένωση, 21 Δεκεμβρίου 1958) είναι Σοβιετική / Ρωσίδα πρώην αθλήτρια του άλματος εις ύψος. Κατά τη διάρκεια της καριέρας της κατέρριψε τρεις φορές το παγκόσμιο ρεκόρ στον ανοικτό στίβο. 

## Βιογραφία

Η μητέρα της ήταν Ελληνίδα, ενώ ο πατέρας της υπήρξε βετεράνος στρατιωτικός του Δευτέρου Παγκοσμίου Πολέμου, παρασημοφορηθείς από το Σοβιετικό Κράτος. Η Μπίκοβα ξεκίνησε τον αθλητισμό σε ηλικία 16 ετών στο σύλλογο του Ροστόφ, με πρώτο προπονητή στο ύψος τον Ευγένι Ζογκορούλιν, με τον οποίο πέτυχε άμεσα επίδοση 1,50 μ. Ακολούθως την ανέλαβε ο Βαλεντίνο Κοντάγεφ. Σπούδασε Παιδαγωγική στο Πανεπιστήμιο του Ροστόφ.  Στην πρώτη μεγάλη διοργάνωση της καριέρας της ήταν ένατη στην Ολυμπιάδα της Μόσχας (1980). 

Ακολούθησε γρήγορη ανοδική πορεία και κατέκτησε 8 διεθνή μετάλλια σε Ολυμπιακούς Αγώνες, Παγκόσμια και Ευρωπαϊκά Πρωταθλήματα στίβου το διάστημα 1982 – 1991. Ήταν δεύτερη στο Παγκόσμιο Πρωτάθλημα του 1981, 3η στην Πανεπιστημιάδα της ίδιας χρονιάς, 2η στους Ευρωπαϊκό Πρωτάθλημα Στίβου της Αθήνας (1982), ενώ την ίδια χρονιά έγινε κάτοχος του ρεκόρ στην ΕΣΣΔ στο ύψος ανοικτού στίβου, με επίδοση 1,98 μ. Το 1983 στο Παγκόσμιο Πρωτάθλημα Κλειστού Στίβου στη Βουδαπέστη, πέτυχε παγκόσμιο ρεκόρ με άλμα 2,03 μ. Την ίδια χρονιά ήταν πρωταθλήτρια κόσμου στο Ελσίνκι με 2,01.  Ήταν τρίτη Ολυμπιονίκης στη Σεούλ το 1988. Έχει ατομικό ρεκόρ 2,05 μέτρα, επίδοση που πέτυχε στις 22 Ιουνίου του 1984, και ήταν τότε παγκόσμιο ρεκόρ.

## Παραπομπές


## Εξωτερικοί σύνδεσμοι
* IAAF Tamara Bikova’s profile

Κατηγορία:Ρωσίδες αθλήτριες του άλματος εις ύψος
Κατηγορία:Σοβιετικοί αθλητές του στίβου
Κατηγορία:Σοβιετικοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στη Θερινή Πανεπιστημιάδα 1983
Ποταμός Ουφά

Ο **ποταμός Ουφά** (ρωσικά: Уфа, Μπασκίρ: Ҡариҙел, *Καριντέλ*, Καραϊντέλ, κυριολεκτικά *ο Μαύρος [[Βόλγας|Ιντέλ]]*) είναι ποταμός στα Ουράλια, στην περιφέρεια Τσελιάμπινσκ, στην Περιφέρεια Σβερντλόφσκ, και στην Δημοκρατία του Μπασκορτοστάν, παραπόταμος του ποταμού Μπελάγια. Είναι 918 χιλιόμετρα (570 μίλια) μακρύς και η λεκάνη απορροής καλύπτει 53.100 τετραγωνικά χιλιόμετρα (20.500 τετραγωνικά μίλια). Παγώνει ανάμεσα στα τέλη Οκτωβρίου και στις αρχές Δεκεμβρίου και μένει κάτω από τον πάγο μέχρι τον Απρίλιο ή τον Μάιο. Ο υδροηλεκτρικός σταθμός Παβλόβκα βρίσκεται κατά μήκος της Ουφά. Το νερό του ποταμού χρησιμοποιείται ευρέως για την παροχή νερού. Τα κύρια λιμάνια είναι το Κρασνοουφίμσκ και η Ουφά (στις εκβολές του ποταμού).
## Παραπομπές

Κατηγορία:Ποταμοί στη Δημοκρατία του Μπασκορτοστάν
Κατηγορία:Όμπλαστ του Σβερντλόφσκ
Κατηγορία:Ποταμοί της Ρωσίας
Λίμνη Ταλκάς

Η **λίμνη Ταλκάς** (ρωσικά: Талкас, μπασκίρ: Талҡаҫ) είναι τεκτονική λίμνη στην Επαρχία Μπαϊμάκσκι, στη Δημοκρατία του Μπασκορτοστάν της Ρωσίας. Βρίσκεται στη δυτική πλαγιά του βουνού Ιρεντίκ, μέρος των Ουραλίων.

Το χωριό Ισγιάνοβο, με 170 κατοίκους το 2010, βρίσκεται στις ακτές της. Στη λίμνη καταλήγει το ποτάμι Σουγκούρ. Το 1978, η λίμνη ορίστηκε φυσικό μνημείο. Λόγω των καθαρών νερών της λίμνης, συχνά αποκαλείται «Το μαργαριτάρι των Ουραλίων».

## Παραπομπές


Κατηγορία:Λίμνες στη Δημοκρατία του Μπασκορτοστάν
Κατηγορία:Λίμνες της Ρωσίας
Χοσέ Λουίς Γκονζάλεζ

Ο **Χοσέ Λουίς Γκονζάλεζ** (*José Luis González*, γεννημένος στις 27 Δεκεμβρίου του 1984) είναι Αργεντινός πετοσφαιριστής που αγωνίστηκε στην ομάδα του Παναθηναϊκού ως διαγώνιος. Ήταν μέλος της Εθνικής ομάδας Αργεντινής που συμμετείχε στο Παγκόσμιο Πρωτάθλημα του 2014 στην Πολωνία.

## Διακρίσεις

### Εθνική Ομάδα
* **2005**  Νοτιοαμερικανικό Πρωτάθλημα
* **2015**  Παναμερικανικοί Αγώνες

### Σύλλογοι
* **2006**  Πρωτάθλημα Αργεντινής

## Παραπομπές


Κατηγορία:Αργεντινοί πετοσφαιριστές
Κατηγορία:Πετοσφαιριστές της εθνικής Αργεντινής
Κατηγορία:Πετοσφαιριστές ΠΑΟ
Αγκιντέλ

Το **Αγκιντέλ **(*, μπασκίρ: Ағиҙел, *Ağidhel*; ταταρικά: Агыйдел, Ağıdel) είναι πόλη της Δημοκρατίας του Μπασκορτοστάν στη Ρωσία, κοντά στα σύνορα με τη Δημοκρατία του Ταταρστάν. Πληθυσμός: 16.370 κάτοικοι (απογραφή 2010)

## Ετυμολογία
Το όνομα της πόλης προέρχεται από το Μπασκιρικό όνομα του ποταμού Μπελάγια: Ο Αγκιντέλ είναι ένας παραπόταμος του ποταμού Κάμα. Η πόλη βρίσκεται κοντά στη συμβολή των δύο ποταμών.

## Ιστορία
Ιδρύθηκε το 1980 ως οικισμός στήριξης της κατασκευής του Μπασκιρικού εργοστασίου πυρηνικής ενέργειας. Το καθεστώς πόλης χορηγήθηκε το 1991.

## Διοικητικές και δημοτικής κατάστασης
Εντός του πλαισίου των διοικητικών διαιρέσεων, είναι ενσωματωμένη ως η πόλη δημοκρατικής σημασίας του Αγκιντέλ, μια διοικητική μονάδα, έχοντας ίσο στάτους με αυτό των επαρχιών. Ως δημοτική διαίρεση, η πόλη δημοκρατικής σημασίας του Αγκιντέλ είναι ενσωματωμένη ως το αστικό Οκρούγκ του Αγκιντέλ.

## Κυβέρνηση
Από το 2010, ο επικεφαλής της διοίκησης της πόλης είναι ο Ολέγκ Κρυσίν.

## Οικονομία
Από το πυρηνικό ατύχημα του Τσέρνομπιλ, οι άνθρωποι σε ολόκληρη τη Ρωσία είναι αντίθετοι στην κατασκευή ενός πυρηνικού εργοστασίου στο βορειοδυτικό Μπασκορτοστάν.

Τον Σεπτέμβριο του 2010, η περιφερειακή κυβέρνηση του Μπασκορτοστάν παρουσίασε τα σχέδιά της για την ίδρυση ενός βιομηχανικού πάρκου στο Αγκιντέλ που θα προηθούσε την τοπική παραγωγή κατασκευαστικών υλικών.

## Παραπομπές


## Εξωτερικοί σύνδεσμοι

* Ιστοσελίδα του Agidel 

Κατηγορία:Πόλεις του Μπασκορτοστάν
Μπαϊμάκ

Το **Μπαϊμάκ **(ρωσικά: Баймак, μπασκιρικά: Баймаҡ, *Baymaq*) είναι μια πόλη στη Δημοκρατία του Μπασκορτοστάν στη Ρωσία, που βρίσκεται στα άνω ρεύματα του ποταμού Ταναλύκ (λεκάνη του Ουράλη), 489 χιλιόμετρα (304 μίλια) νότια της Ουφά. Η πόλη είχε πληθυσμό 17.710 κατοίκων στην απογραφή του 2010.

## Ιστορία
Η πόλη ιδρύθηκε το 1913. Το καθεστώς πόλης χορηγήθηκε το 1938.

## Διοικητικές και δημοτικής κατάστασης
Εντός του πλαισίου των διοικητικών διαιρέσεων, το Μπαϊμάκ χρησιμεύει ως διοικητικό κέντρο της επαρχίας Μπαϊμάκσκι, παρόλο που δεν είναι μέρος της. Ως διοικητική διαίρεση, είναι ενσωματωμένη χωριστά ως η πόλη δημοκρατικής σημασίας του Μπαϊμάκ, μια διοικητική μονάδα, έχοντας ισοδύναμο στάτους με αυτό των επαρχιών. Ως δημοτική διαίρεση, η πόλη δημοκρατικής σημασίας του Μπαϊμάκ είναι ενσωματωμένη στη δημοτική επαρχία Μπαϊμάκσκι ως Αστικός Οικισμός Μπαϊμάκ.

## Δημογραφικά στοιχεία
Εθνοτική σύνθεση:
* Μπασκίρ: 69.8%
* Ρώσοι: 23.1%
* Τάταροι: 5.1%

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μπασκορτοστάν
Ασπασία Παπαθανασίου

Η **Ασπασία Παπαθανασίου** (20 Οκτωβρίου 1918 - 8 Ιουνίου 2020) του Ευθυμίου ήταν Ελληνίδα συγγραφέας και ηθοποιός, από τις γνωστότερες τραγωδούς, βραβευμένη με πολλές διακρίσεις. Γεννημένη στην Άμφισσα στις 20 Οκτωβρίου 1918, πραγματοποίησε κλασικές σπουδές στη θεατρική τέχνη, ενώ ταξίδεψε στο εξωτερικό (ΕΣΣΔ) όπου συμμετείχε σε παραστάσεις αρχαίας τραγωδίας ερμηνεύοντας το ρόλο της Μήδειας κ.α. Εκτός της καλλιτεχνικής της ενασχόλησης, ασχολήθηκε με την πολιτική. Κατά τη διάρκεια της Κατοχής βρισκόταν στις τάξεις του εφεδρικού ΕΛΑΣ, είχε μαζί με συναδέλφους της δημιουργήσει το "*Λαϊκό Θέατρο*" στο κέντρο της Αθήνας, ενώ έλαβε μέρος και στα Δεκεμβριανά Το 1957 συμμετέχει ως ιδρυτικό μέλος στο "*Πειραϊκό Θέατρο*" του Δημήτρη Ροντήρη. Το στρατιωτικό Πραξικόπημα της 21ης Απριλίου 1967, βρίσκει την Α. Παπαθανασίου σε περιοδεία της στην πρώην Σοβιετική Ένωση. Σε ένδειξη διαμαρτυρίας, αυτοεξορίζεται και αποφασίζει να μείνει στο Λονδίνο. Όλα τα χρόνια της Χούντας, παίρνει ενεργό μέρος στις αντιδικτατορικές δραστηριότητες. Το Σεπτέμβρη του 1969, δίνει μια σειρά παραστάσεων για τα 100 χρόνια από το θάνατο του Μπερλιόζ, με τους "Τρώες". Μετά από πρόσκληση της Όπερας του Κόβεντ Γκάρντεν, θα ερμηνεύσει το ρόλο της Ανδρομάχης. Στην Ελλάδα γύρισε το 1975. 

Έγραψε τα ακόλουθα βιβλία: 

Ήταν παντρεμένη με τον Κώστα Μαυρομμάτη. Έως τα βαθιά γεράματα, έκανε παρεμβάσεις με δημόσιες δηλώσεις της, στα πολιτικά τεκταινόμενα.

Απεβίωσε στις 8 Ιουνίου 2020 σε ηλικία 101 ετών.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Έλληνες συγγραφείς του 20ού αιώνα
Κατηγορία:Αιωνόβιοι
Τσαρλς Χίκοξ

Ο **Τσαρλς Χίκοξ** (*Charles Buchanan Hickcox*, 6 Φεβρουαρίου 1947 - 14 Ιουνίου 2010) ήταν Αμερικανός κολυμβητής, τρεις φορές χρυσός ολυμπιονίκης και πρώην κάτοχος παγκοσμίου ρεκόρ σε έξι αθλήματα. 

Στις 30 Αυγούστου του 1968, στο Λονγκ Μπιτς (Καλιφόρνια), κατέρριψε το παγκόσμιο ρεκόρ στα 400 μ. μικτής με χρόνο 4.39.0. Την επόμενη ημέρα, 31 Αυγούστου, έκανε παγκόσμιο ρεκόρ και στα 200 μ. μικτής με χρόνο 2.10.6.

Την ίδια χρονιά, στους Ολυμπιακούς Αγώνες στην Πόλη του Μεξικού, κέρδισε τρία χρυσά (200 μ, 400 μ. μικτή ατομική και 4x100 μικτή) και ένα αργυρό μετάλλιο (100 μ. ύπτιο). 

Πέθανε από καρκίνο στις 14 Ιουνίου του 2010, σε ηλικία 63 ετών.

## Παραπομπές


Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Ταμάρα Τανσικκούζινα

Η **Ταμάρα Τανσικκούζινα **(11 Δεκεμβρίου 1978, Ναμπερέζνγιε Τσέλνι στην πρώην Σοβιετική Ένωση, μπασκιρικά: Танһыҡҡужина Тамара Михаил ҡыҙы) είναι διεθνή παίκτρια ντάμας. Έχει κερδίσει το γυναικείο παγκόσμιο πρωτάθλημα πέντε φορές, δύο φορές το γυναικείο ευρωπαϊκό Πρωτάθλημα Ντάμας και μία από τους 20 καλύτερους παίκτες στη Ρωσία, ανεξαρτήτως φύλου. Ήταν επίτιμη καλεσμένη σε ένα φεστιβάλ που διεξήχθη στην πατρίδα της, το Μπασκορτοστάν. Στο παγκόσμιο πρωτάθλημα Ντάμας το 2013 ήταν όγδοη στην ομάδα Β.

## Πηγές
* Πληροφορίες της παίκτριας στο FMDJ
## Παραπομπές


Κατηγορία:Δημοκρατία του Μπασκορτοστάν
Κουτσοβέντης

Ο **Κουτσοβέντης** () είναι χωριό στην βόρεια Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Κερύνειας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Ιερά Μονή Αγίου Ιωάννου του Χρυσοστόμου
μικρογραφία|Κάτοψη της Ι.Μ. Αγίου Ιωάννου Χρυσοστόμου
Βορειότερα του χωριού (συντ. 35.27439, 33.41835) βρίσκεται η Μονή του Αγίου Ιωάννου του Χρυσοστόμου. Η μονή ιδρύθηκε περίπου το 1070 από τον όσιο Γεώργιο τον νέο. Η μονή είναι γνωστή για τις τοιχογραφίες της, οι οποίες σήμερα είναι ασβεστωμένες και καλυμμένες με λευκό χαρτί, καθώς η περιοχή βρίσκεται σε τουρκική στρατιωτικοποιημένη ζώνη από το 1974. Η εκκλησία είναι πλέον απροσπέλαστη. Η μονή αποτελείται από δύο εκκλησίες που συνδέονται με κοινό τείχος. Η έδρα της βρίσκεται σήμερα στη Λευκωσία εξαιτίας της τουρκικής κατοχής.

Η αρχική νότια εκκλησία, καθολικόν της μονής, καταστράφηκε και ξαναχτίστηκε το 1891. Ο νέος ναός ανοικοδομήθηκε στα θεμέλια της παλαιάς δομής και καλύπτεται από οξυκόρυφα σταυροθόλια. Τα σωζόμενα τμήματα του αρχικού ναού περιλαμβάνουν το πεζοδρόμιο, μαρμάρινα πλαίσια θυρών και μια ξυλόγλυπτη θύρα.

Ο βόρειος ναός, αφιερωμένος στην Αγία Τριάδα, είναι αυτό που θα μπορούσε να θεωρηθεί «συμπιεσμένος σταυροειδής», εκτός άξονα, λόγω του νάρθηκα του νότιου ναού που προβάλλει στον χώρο του. Κτήτορας του παρεκκλησίου και δωρητής του ζωγραφικού διακόσμου ήταν ο Κυβερνήτης της Κύπρου, Ευμάθιος Φιλοκάλης. Από όλα τα κτίρια της βυζαντινής περιόδου στη σχετική θέση, αυτό είναι το πιο καλά διατηρημένο. Ο αρχιτεκτονικός τύπος είναι αυτός του μονόκλιτου θολωτού οικοδομήματος.

## Παραπομπές


## Βιβλιογραφία
* Galatariotou, Catia (2002). *The Making of a Saint: The Life, Times and Sanctification of Neophytos the Recluse* Cambridge: Cambridge University Press. 
* Mango, Cyril, E. J. W. Hawkins, and Susan Boyd. "The Monastery of St. Chrysostomos at Koutsovendis (Cyprus) and Its Wall Paintings. Part I: Description." *Dumbarton Oaks Papers* 44 (1990): 63-94. 
* Papacostas, Mango, Grünbart (2007). «The History and Architecture of the Monastery of Saint John Chrysostomos at Koutsovendis, Cyprus». *Dumbarton Oaks Papers* 61: 25–156.
* Parani, Maria. "The Monastery of St. Chrysostomos at Koutsovendis, Cyprus: The Wall-Paintings." Dumbarton Oaks. March 16, 2017. Accessed October 21, 2017. .

## Πηγές
* 

Κατηγορία:Κοινότητες της Επαρχίας Κερύνειας
Κατηγορία:Μονές αφιερωμένες στον Άγιο Ιωάννη Χρυσόστομο
Τζο Μπουσάρντ

Ο **Τζο Μπουσάρντ** (*Joe Bouchard*, 9 Νοεμβρίου 1948, Γουότερτάουν, Νέα Υόρκη) είναι Αμερικανός κιθαρίστας και μπασίστας της ροκ μουσικής, γνωστός ως πρώην μέλος του συγκροτήματος Blue Öyster Cult.

## Βιογραφία
Ο Μπουσάρντ γεννήθηκε στην Γουότερτάουν της Νέας Υόρκης και μεγάλωσε στο Κλέιτον.

Στα 22 του χρόνια εντάχθηκε στους Soft White Underbelly ως κιθαρίστας, αν κι παράλληλα έπαιζε και μπάσο. Μετά την αποχώρηση του Άντριου Γουίντερς, ανέλαβε χρέη μπασίστα και το συγκρότημα μετονομάστηκε σε Blue Öyster Cult.

thumb|230px|''Οι Blue Öyster Cult το 1977 με τον Μπουσάρντ στα δεξιά''
Μαζί τους γνώρισε μεγάλη επιτυχία, κυκλοφορώντας δέκα στούντιο και τρία ζωντανά ηχογραφημένα άλμπουμ μέχρι το 1986 που αποχώρησε από το σχήμα. Μεγαλύτερες επιτυχίες τους ήταν τα σινγκλ "*[[(Don't Fear) The Reaper]]*" και "*Burnin' for You*", ενώ παράλληλα δύο δίσκοι τους έγιναν πλατινένιοι και τέσσερις ακόμη έγιναν χρυσοί. Οι έντεκα δίσκοι που κυκλοφόρησαν από το 1974 ως το 1985 κατάφεραν να μπουν στο Top-100 του Billboard και οι οκτώ εξ αυτών στον αντίστοιχο βρετανικό κατάλογο επιτυχιών.

Μετά την αποχώρηση του, συνεργάστηκε με συγκροτήματα όπως οι Deadringer, Brain Surgeons, The X Brothers, κ.α.. Το 2009, κυκλοφόρησε το προσωπικό του άλμπουμ με τίτλο "*Jukebox in My Head*", ακολουθούμενο από τα "*Tales from the Island*" και "*New Solid Black*" το 2012 και το 2014, αντίστοιχα.

Κατά την δεκαετία του '90, πήρε το πτυχίο master στην μουσική και σχημάτισε τους BDS μαζί με τον Ντένις Ντάναγουεϊ και το Νιλ Σμιθ από το συγκρότημα του Alice Cooper.

Είναι αδελφός του πρώην ντράμερ των BOC, Άλμπερτ Μπουσάρντ, και πλέον διδάσκει μουσική στο ιδιωτικό σχολείο του Κεντ, στο Κονέκτικατ. Έχει παντρευτεί την Σάρα Πίνκνι, με την οποία έχει δύο κόρες.

Μαζί με τον αδελφό του και το Ντάναγουεϊ, δημιούργησαν τους Blue Coupe, οι οποίοι περιοδεύουν στις βορειοανατολικές Ηνωμένες Πολιτείες και τον Καναδά.

## Δισκογραφία

## Παραπομπές


## Πηγές
* Joe Bouchard - The Blue Oyster Cult
* Joe Bouchard | Biography, Albums, Streaming Links | AllMusic
* Bio - Joe Bouchard

## Εξωτερικοί σύνδεσμοι
* Joe Bouchard
* Joe Bouchard Official Page | Facebook

Κατηγορία:Αμερικανοί μουσικοί
Κατηγορία:Αμερικανοί κιθαρίστες
Κατηγορία:Μπασίστες
Ναντέζντα Καντίσεβα

Η **Ναντέζντα Νικιτίτσνα Καντίσεβα **(, γεννήθηκε την 1 Ιουνίου 1959, στο Γκόρκι της επαρχίας Λενινογκόρσκι, στην ταταρική ΑΣΣΔ) είναι ρωσίδα τραγουδίστρια, σολίστ του Ζολοτόε Κόλτσο. Είναι επίτιμος πολίτης της Μπουγκούλμα. Ήταν Λαϊκή Καλλιτέχνιδα της Ρωσίας το 1999, λαϊκός Καλλιτέχνης της Μορδοβίας, και τιμημένος καλλιτέχνης της δημοκρατίας του Ταταρστάν.

## Προσωπική του ζωή
* Άντρας - Αλεξάντερ Κοστγιούκ (γεννήθηκε στις 7 Απριλίου 1958), Ρώσος συνθέτης αρμενικής καταγωγής, ιδρυτής και μάνατζερ του σύνολου Ζολοτόε Κόλτσο.
* Γιος - Γκρέγκορι Κοστγιούκ (27 Μαΐου 1984)
* Εγγονός - Αλεξέι Κοστγιούκ (12 Ιουνίου 2015)
* Νύφη - Ανζέλικα Μπιργιούκοβα (28 Αυγούστου 1977)

## Παραπομπές


## Εξωτερικοί σύνδεσμοι
* Официальная страница Национального театра народной музыки и песни "ЗОЛОТОЕ КОЛЬЦО" 
*  

Κατηγορία:Ρωσίδες τραγουδίστριες
Ποταμός Σουρά

Ο ποταμός **Σουρά** (, Τσουβασικά: Căp) είναι ένα ποτάμι στη Ρωσία, παραπόταμος του Ποταμού Βόλγα. 

Διασχίζει την περιφέρεια Πένζα, την δημοκρατία της Μορδοβίας, την περιφέρεια Ουλιάνοφσκ, την Τσουβασία και την περιφέρεια Νίζνι Νόβγκοροντ. Το μήκος του είναι 841 χιλιόμετρα, πλωτός για 394 χιλιόμετρα από τις πηγές του. 

Η πόλη Πένζα, και οι μικρότερες πόλεις Αλατύρ, Σουμέρλια και Γιαντρίν βρίσκονται κατά μήκος του ποταμού Σούρα. Στη συμβολή με τον Βόλγα, υπάρχει ο οικισμός του Βασιλσούρσκ. 

Οι κύριοι παραπόταμοι του ποταμού Σουρά είναι ο ποταμός Πένζα, ο ποταμός Πιάνα και ο ποταμός Αλατύρ. 
[αριστερά|μικρογραφία|250x250εσ|Ο Ποταμός Σουρά κοντά στο [Αλατύρ. ]]

## Εξωτερικοί σύνδεσμοι
* 

Κατηγορία:Ποταμοί της Ρωσίας
Αυτοκινητόδρομος M1 (Λευκορωσία)

δεξιά|μικρογραφία|290x290εσ|Ο M1 κοντά στην Όρσα
δεξιά|μικρογραφία|290x290εσ|Θέα του δρόμου M1 στη διασταύρωση με τον δρόμο Πομπέντνογιε-Φανιπόλ κοντά στο Μινσκ
Ο αυτοκινητόδρομος **M1**, ή **Διαδρομή Νούμερο. 1**, **ολιμπιίκα **()  είναι ένας κεντρικός δρόμος που διασχίζει τη Λευκορωσία. Αποτελεί τμήμα της Ευρωπαϊκής οδού E30 και είναι η πιο σημαντική οδική σύνδεση της χώρας, συνδέοντας τη Μόσχα στα ανατολικά με την Πολωνία και τη Δυτική Ευρώπη.

Περνώντας από τα ανατολικά προς τα δυτικά, ο δρόμος οδηγεί από το ρωσικό σύνορο μέσω της Όρσα, του Μπαρισάβ, του Μινσκ και του Μπαρανοβίτσι, στο πολωνικό σύνορο στο Μπρεστ. Ακολουθεί τον κύριο άξονα διέλευσης της χώρας, που τρέχει παράλληλα με την κύρια σιδηροδρομική γραμμή Βαρσοβίας-Μινσκ-Μόσχας. Μεταξύ της Όρσα (0,5 χλμ. δυτικά από τη διασταύρωση με τον δρόμο P87) και του Κομπρίν (M10), μια έκταση περίπου 505 χιλιομέτρων (314 μίλια) ο M1 είναι αυτοκινητόδρομος ταχείας κυκλοφορίας. POLPOLPOLPOLPOLPOLRUSRUSRUSRUSRUSRUS

## Παραπομπές

Α
Ασλί Ερντογάν

Η **Ασλί Ερντογάν** (τουρκ. *Aslı Erdoğan*, γεν. 1967) είναι Τούρκισσα συγγραφέας, αρθρογράφος και ακτιβίστρια υπέρ των ανθρωπίνων δικαιωμάτων.

Ένα μήνα μετά την απόπειρα πραξικοπήματος το 2016 στην Τουρκία συνελήφθη, μαζί με δημοσιογράφους και εργαζόμενους της εφημερίδας *Özgür Gündem*, (στην οποία η Ερντογάν αρθρογραφούσε) και προφυλακίστηκε με την κατηγορία της συμμετοχής σε τρομοκρατική οργάνωση και της υπονόμευσης της εθνικής ενότητας. Αποφυλακίστηκε υπό όρους στα τέλη του 2016.

## Παραπομπές


## Εξωτερικοί σύνδεσμοι
*http://www.aslierdogan.com/
*http://www.eurozine.com/we-left-a-deep-invisible-mark-behind-us/

Κατηγορία:Τούρκοι συγγραφείς
Κατηγορία:Τούρκοι δημοσιογράφοι
Κατηγορία:Τούρκοι ακτιβιστές
Ερζιάν Μάστορ (εφημερίδα)

Η **Ερζιάν Μάστορ** (Έρζυα: *Эрзянь Мастор*, «γη των Έρζυα») είναι μια δίγλωσση εφημερίδα στην γλώσσα Έρζυα και στα ρώσικα, που εκδίδεται από τον οργανισμό για την Σωτηρία της γλώσσας Έρζυα στο Σαράνσκ, πρωτεύουσα της δημοκρατίας της Μορδοβίας στη ρωσική Ομοσπονδία.

Ιδρύθηκε το 1994 και πρώτος συντάκτης ήταν ο Αλεξάντρ Σαρόνοφ. 

Μια δικαστική υπόθεση εναντίον της εφημερίδας είχε ως αποτέλεσμα να μην εκδίδεται για περίπου δύο χρόνια, ξεκινώντας στις 23 Ιουλίου 2007. Η εφημερίδα κατηγορήθηκε από τον Γενικό Εισαγγελέα των εκδόσεων της Μορδοβίας ότι τυπώνει "εξτρεμιστικό υλικό". Στις 30 Ιουνίου 2009, το κρατικό δικαστήριο της δημοκρατία της Μορδοβίας, έκρινε ότι η έκδοση της Ερζιάν Μάστορ μπορεί να συνεχίσει.

## Παραπομπές


## Εξωτερικοί σύνδεσμοι
* Ιστοσελίδα της ''Erzyan Mastor''

Κατηγορία:Εφημερίδες με τόπο έκδοσης τη Ρωσία
Κατηγορία:Εφημερίδες στη ρωσική γλώσσα
Κατηγορία:Μορδοβία
C3H2O

O μοριακός τύπος **C<sub>3</sub>H<sub>2</sub>O**, με μοριακή μάζα 54,05 amu και βαθμό ακορεστότητας 3, μπορεί να αναφέρεται στα ακόλουθα τρία (3) ισομερή] θέσης, που είναι όλα «τυπικοί» υδατάνθρακες:
# Κυκλοπροπενόνη, με γραμμικό τύπο 56x56px.
# Προπινάλη, με ημισυντακτικό τύπο **HC≡CCHO**.
# Προπαδιενόνη, με ημισυντακτικό τύπο **CH<sub>2</sub>=C=CO**.

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Τυπικοί υδατάνθρακες
Π.Α.Ο. Άρης Νίκαιας

Ο **Ποδοσφαιρικός Αθλητικός Όμιλος Άρης Νίκαιας** ήταν ποδοσφαιρικός σύλλογος με έδρα τη Νίκαια Αττικής. Προέκυψε το 1974, ύστερα από μετονομασία του συλλόγου «Θύελλα Κρήνης» η οποία το 1957 για πρώτη φορά συμμετείχε στη Δ κατηγορία ΕΠΣ Πειραιώς και μόλις είχε κερδίσει την άνοδο στη Β κατηγορία. Το 1989 συγχωνεύτηκε με τον Α.Ο. Νεάπολης για τη δημιουργία της «Ένωσης Άρη- Νεάπολης» που αναφέρεται και ως «ΕΑΝ», ονομασία η οποία εγκρίθηκε το 1991. Στα 17 χρόνια ζωής του ο Άρης Νίκαιας κατέγραψε 9 παρουσίες στα πρωταθλήματα Γ και Δ Εθνικής (απο το 1984 έως το 1991 συνεχόμενα) και τρεις κατακτήσεις του κυπέλλου της ΕΠΣ Πειραιά. 

Το 1995, η Ένωση Άρη-Νεάπολης συγχωνεύτηκε με τον Εθνικό Αστέρα Νεάπολης, δημιουργώντας τον «Νεαπολικό Αστέρα».

Με τη φανέλα του Άρη Νίκαιας αγωνίστηκαν μεταξύ άλλων οι Κώστας Κοττάκης, Μιχάλης Καψής, Σάββας Παντελίδης, Τάσος Κοπανίδης, Αλέκος Λιθόπουλος, Κώστας Λαλιώτης, Κώστας Πολίτης, Θεόδωρος Ματθαιου, Λαγός Βαγγέλης, Λαγός Τάσος, Λαγός Μπάμπης , Θανάσης Κουιμάνης, Χρήστος Μακρυγιαννελης κ.α.
## Πορεία στα Πρωταθλήματα

## Σύλλογοι με την ίδια επωνυμία
Ο Άρης Νικαίας δε θα πρέπει να συγχέεται με το παλιότερο ποδοσφαιρικό σύλλογο «Άρη Πειραιώς» που αναφέρονταν και ως Άρης Νικαίας πριν τη συγχώνευση του για τη δημιουργία του Ιωνικού, και με το σύλλογο «Γ.Ν.Ο. Άρη Νίκαιας» που ιδρύθηκε την ίδια εποχή με τον Π.Α.Ο. αλλά δε δραστηριοποιήθηκε στο άθλημα του ποδοσφαίρου.
## Παραπομπές


Κατηγορία:Αθλητικοί σύλλογοι Πειραιά
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1974
Κατηγορία:Ιδρύσεις ποδοσφαιρικών ομάδων το 1974
Λουδοβίκος του Εβρέ

Ο **Λουδοβίκος** (*Louis d'Évreux*, 3 Μαΐου 1276 - 19 Μαΐου 1319) ήταν Γάλλος πρίγκιπας από την βασιλική οικογένεια των Καπετιδών, κόμης του Εβρέ. Έγινε ο γενάρχης του κλάδου του Εβρέ.

## Βιογραφία
Ήταν γιος του βασιλιά της Γαλλίας Φιλίππου Γ΄ και της δεύτερης συζύγου του Μαρίας της Βραβάντης, μικρότερος ετεροθαλής αδελφός του βασιλιά της Γαλλίας Φιλίππου Δ΄ και του Καρόλου του Βαλουά, μεγαλύτερος αδελφός της Λευκής της Γαλλίας και της Μαργαρίτας της Γαλλίας δεύτερης συζύγου του βασιλιά της Αγγλίας Εδουάρδου Α΄.

Ο Λουδοβίκος είχε μια ήρεμη και στοχαστική προσωπικότητα, σε αντίθεση με τις ραδιουργίες του ετεροθαλούς αδελφού του Καρόλου κόμη του Βαλουά. Ήταν πολύ κοντά στον ανιψιό του βασιλιά της Γαλλίας Φίλιππο Ε΄ της Γαλλίας.

## Οικογένεια

Νυμφεύτηκε τη Μαργαρίτα, κόρη του Φιλίππου κόμη του Αρτουά και μαζί της απέκτησε:

* Μαρία 1303-1335, παντρεύτηκε (1311) τον Ιωάννη Γ΄ δούκα της Βραβάντης.
* Κάρολος 1305-1336, κόμης του Ετάμπ.
* Φίλιππος Γ΄ 1306-1343, κόμης του Εβρέ. Νυμφεύτηκε την Ιωάννα Β΄ των Καπετιδών βασίλισσα της Ναβάρρας.
* Μαργαρίτα 1307-1350, παντρεύτηκε τον Γουλιέλμο ΙΒ΄ κόμη του Ωβέρν. Είχαν:
** Ιωάννα Α΄ 1326-1360, κόμισσα του Ωβέρν & Μπουλόν. Παντρεύτηκε πρώτα τον Φίλιππο των Καπετιδών-Βουργουνδίας και μετά τον Ιωάννη Β΄ των Βαλουά βασιλιά της Γαλλίας.
* Ιωάννα 1310-1370, παντρεύτηκε τον Κάρολο Δ΄ των Καπετιδών βασιλιά της Γαλλίας.

## Πρόγονοι




## Παραπομπές



## Πηγές

*Taylor, William Cooke, History of France and Normandy: from the earliest times to the year 1860

Κατηγορία:Οίκος των Καπετιδών
Μαρία της Βραβάντης, βασίλισσα της Γαλλίας

thumb|right|250px|Η στέψη της Μαρίας της Βραβάντης
Η **Μαρία της Βραβάντης** (*Marie de Brabant*, 13 Μαΐου 1254 - 12 Ιανουαρίου 1322) ήταν βασίλισσα της Γαλλίας ως δεύτερη σύζυγος του Γάλλου βασιλιά Φιλίππου Γ΄ του Τρομερού. Γεννημένη στο Λεβέν της Βραβάντης ήταν κόρη του Ερρίκου Γ΄ δούκα της Βραβάντης και της Αδελαΐδας, κόρης του Ούγου Δ΄ δούκα της Βουργουνδίας. Παντρεύτηκε σε δεύτερο γάμο του τον χήρο βασιλιά της Γαλλίας Φίλιππο Γ΄ στις 21 Αυγούστου 1274. Η πρώτη σύζυγός του Ισαβέλλα της Αραγωνίας, που πέθανε σε ατύχημα, του είχε κάνει 3 γιους: Λουδοβίκο, Φίλιππο και Κάρολο.

## Βασίλισσα της Γαλλίας

Ο σύζυγός της ήταν υπό την εξουσία της μητέρας του Μαργαρίτας της Προβηγκίας και του ευνοούμενου, χειρουργού και καγκελάριου Πέτρου του Μπρος. Δεν έγινε ποτέ Γαλλίδα και ήταν μακριά από την βασιλική Αυλή. Ο μεγάλος γιος του Φιλίππου Γ΄, ο Λουδοβίκος πέθανε πρόωρα υπό ύποπτες συνθήκες (1276) και η Μαρία θεωρήθηκε ως μια από τις ύποπτες για την δηλητηρίαση του· ο Πέτρος του Μπρος που επίσης ήταν ύποπτος για τον ίδιο λόγο φυλακίστηκε και αργότερα εκτελέστηκε. Η βασιλομήτωρ Μαργαρίτα της Προβηγκίας κατηγόρησε ευθέως την Μαρία της Βραβάντης ότι δηλητηρίασε τον δελφίνο Λουδοβίκο και ο βασιλιάς έδειξε να συμφωνεί περισσότερο με την μητέρα του όπως πάντα, παρά με την σύζυγό του.

## Απώλειες των εξουσιών της μετά τον θάνατο του Φιλίππου Γ΄

Μετά τον θάνατο του συζύγου της βασιλιά Φιλίππου Γ΄ και την στέψη του θετού γιου της Φιλίππου Δ΄ στο Ρενς στις 6 Ιανουαρίου 1286 έχασε μεγάλο μέρος της πολιτικής επιρροής και της εξουσίας. Τότε η Μαρία της Βραβάντης αφοσιώθηκε αποκλειστικά στα τρία παιδιά της: το Λουδοβίκο, τη Λευκή και τη Μαρία.

Μαζί με την βασίλισσα της Γαλλίας Ιωάννα Α΄ της Ναβάρρας και την Λευκή του Αρτουά έκλεισε ειρηνική συνθήκη μεταξύ της Γαλλίας και της Αγγλίας με τον Εδμόνδο Κράουτσμπακ, νεότερο αδελφό του βασιλιά της Αγγλίας Εδουάρδου Α΄.

Η Μαρία πέθανε σε ηλικία 66 ετών στο μοναστήρι των Λε Μιρώ κοντά στο Μελάν (1321), στο οποίο είχε αποσυρθεί 5 χρόνια. Επέζησε περισσότερο από όλα τα παιδιά της. Δεν ετάφη στην Βασιλική Σαιν-Ντενί, όπως οι υπόλοιπες Γαλλίδες βασίλισσες, αλλά στην μονή των Κορδελιέρων στο Παρίσι, που καταστράφηκε από φωτιά (1580), αλλά οικοδομήθηκε ξανά τα επόμενα χρόνια.

## Οικογένεια

Με τον σύζυγό της Φίλιππο Γ΄ βασιλιά της Γαλλίας παιδιά της ήταν:

*Λουδοβίκος 1276-1319, κόμης του Εβρέ.
*Λευκή π. 1278-1305, παντρεύτηκε τον Ροδόλφο Α΄ Αψβούργων βασιλιά της Βοημίας, δούκα της Αυστρίας και Στυρίας.
*Μαργαρίτα π. 1279-1318, παντρεύτηκε τον Εδουάρδο Α΄ Ανζού βασιλιά της Αγγλίας.

## Πρόγονοι



	

## Παραπομπές



## Πηγές

*Morris, Marc (2008). Edward I and the Forging of Britain. Windmill Books 2009.
*Grandes Chroniques de France. Jules Marie Édouard Viard, trans. and ed. Paris: Librairie Ancienne Honoré Champion, 1930.

Κατηγορία:Βασίλισσες και Αυτοκράτειρες της Γαλλίας
Ποταμός Μπελάγια (Κάμα)

Ο **ποταμός Μπελάγια** (* Μπασκίρ&#x3A; Ағиҙел, *Ağiźel*, &#x20;προφορά, ταταρικά: Агыйдел, λατινικά: Ağídel, αραβικά ταταρικά: اعىدئل προφοράˌʌɣiˈdel) βρίσκεται στην δημοκρατία του Μπασκορτοστάν, στην Ρωσική Ομοσπονδία. Η πηγή του βρίσκεται στα νοτιοδυτικά Ουράλια Όρη. 

Διασχίζει μια απόσταση 1.430 χιλιομέτρων (890 μίλια).

Μερικοί οικισμοί κατά μήκος του Μπελάγια είναι το Μπελορέτσκ, το Στερλιταμάκ, την Ουφά (στη συμβολή με τον ποταμό Ουφά), και το Μπιρσκ. Ο Μπελάγια ρέει μέσα στον ποταμό Κάμα κοντά στο Νεφτεκάμσκ. 
αριστερά|μικρογραφία|Χάρτης της λεκάνης του Βόλγα με τον Μπελάγια επισημασμένο

## Παραπομπές


Κατηγορία:Ποταμοί στη Δημοκρατία του Μπασκορτοστάν
Λουδοβίκος της Γαλλίας (1264-1276)

Ο **Λουδοβίκος της Γαλλίας** (1264 - 1276) ήταν Γάλλος δελφίνος του θρόνου από την βασιλική οικογένεια των Καπετιδών μεγαλύτερος γιος και διάδοχος του βασιλιά της Γαλλίας Φιλίππου Γ΄ του Τολμηρού και της πρώτης συζύγου του Ισαβέλλας της Αραγωνίας, μεγαλύτερος αδελφός του βασιλιά της Γαλλίας Φιλίππου Δ΄ του Ισχυρού και του Καρόλου Βαλουά. Η μητέρα του πέθανε σε ατύχημα όταν έπεσε από το άλογο της ενώ ήταν έγκυος στο πέμπτο της παιδί, ο ίδιος ο δελφίνος ήταν τότε 8 ετών. Ο Λουδοβίκος πέθανε πρόωρα σε ηλικία 12 ετών και τον διαδέχθηκε στον Γαλλικό θρόνο ο δεύτερος αδελφός του Φίλιππος, ο μελλοντικός βασιλιάς. Η βασιλομήτωρ Μαργαρίτα της Προβηγκίας κατηγόρησε την δεύτερη σύζυγο του πατέρα του Μαρία της Βραβάντης ότι δηλητηρίασε τον νεαρό δελφίνο προκειμένου να ευνοήσει τα δικά της παιδιά στην διαδοχή σε συνεργασία με τον Πέτρο του Μπρος, καρδινάλιο του Φιλίππου Γ΄ ο οποίος κρεμάστηκε χωρίς δίκη.

## Πρόγονοι



## Παραπομπές


## Πηγές
*Georges Bordonove, "Les Rois qui ont fait la France, Philippe le Bel"
*Bradbury, Jim (2007). The Capetians: Kings of France 987-1328. Hambledon Continuum.
*Caciola, Nancy (2003). Discerning Spirits: Divine and Demonic Possession in the Middle Ages. Cornell University Press.
*Field, Sean L. (2019). Courting Sanctity: Holy Women and the Capetians. Cornell University Press.
*Warner, Kathryn (2017). Isabella of France: The Rebel Queen. Amberley Publishing.
*Woodacre, Elena (2013). The Queens Regnant of Navarre. Palgrave Macmillan.

Κατηγορία:Οίκος των Καπετιδών
Πράσινη κάρτα (ποδόσφαιρο)

μικρογραφία|188x188εσ|Πράσινη Κάρτα
Η **πράσινη κάρτα ειναι μια .άρτα που απονέμεται στον ποδοσφαιριστή που έχει αγωνιστεί σωστά**  Έχει να κάνει με το "ευ αγωνίζεσθαι" και η πράσινη κάρτα θα δίνεται σε έναν ποδοσφαιριστή όταν αυτός κατά τη  διάρκεια του αγώνα διαφήμισε το αθλητικό πνεύμα με κάποια ενέργειά του ή βοήθησε στη ροή του. Το ίδιο μέσο προσθέτει πως θα υπάρχει σχετική βαθμολογία όσον αφορά στις πράσινες κάρτες και στο τέλος της σεζόν ο "καλύτερος των καλύτερων" θα βραβευτεί από τη διοργανώτρια αρχή. Η πρώτη πράσινη κάρτα εμφανίστηκε στον Ιταλό ποδοσφαιριστή Κριστιάν Γκαλάνο που έγραψε ιστορία 

## Παραπομπές


Κατηγορία:Κανόνες Ποδοσφαίρου
Κατηγορία:Ορολογία ποδοσφαίρου
Κατηγορία:Αθλητικός εξοπλισμός
Νεφτεκάμσκ

Το **Νεφτεκάμσκ** (*, Μπασκίρ: Нефтекама, λατινικό: *Neftekama*) είναι πόλη στη δημοκρατία του Μπασκορτοστάν στη Ρωσία. Βρίσκεται στον ποταμό Κάμα, 220 χιλιόμετρα βορειοδυτικά της πρωτεύουσας της δημοκρατίας, την Ουφά. Είναι ένα μεγάλο βιομηχανικό και πολιτιστικό κέντρο της δημοκρατίας. Πληθυσμός: 121,733 (απογραφή 2010)

## Ετυμολογία
Το όνομα της πόλης προέρχεται από τον ποταμό Κάμα και το πετρέλαιο (, *neft* στα ρωσικά).

## Γεωγραφία
Η πόλη συνορεύει με τις επαρχίες Κρασνοκάμσκι και Γιαναούλσκι. Ένα οδικό δίκτυο συνδέει την πόλη με την Ουφά, το Μπιρσκ, το Γιαναούλ, το Αγκιντέλ, το Οκτιάμπρσκι, το Ιζέφσκ, το Περμ και το Καζάν. Ο πλησιέστερος υπεραστικός σιδηροδρομικός σταθμός είναι ο Άμζια, 15 χιλιόμετρα μακριά. Υπάρχει τοπικό τρένο που συνδέει το Νεφτεκάμσκ με το Γιαναούλ μέσω της Άμζια. Το αεροδρόμιο του Νεφτεκάμσκ εξυπηρετεί την πόλη. 

## Ιστορία
Ιδρύθηκε το 1957 μετά την ανακάλυψη κοιτασμάτων πετρελαίου στην επαρχία Κρασνοκάμσκι. Πόλη έγινε επίσημα το 1963. 

## Διοικητικές και δημοτικής κατάστασης
Ως δημοτική διαίρεση, η πόλη του Νεφτεκάμσκ είναι ενσωματωμένη ως το *Αστικό Οκρούγκ Νεφτεκάμσκ*.

## Δημογραφικά στοιχεία
Η πόλη κατατάσσεται τέταρτη στον πληθυσμό μετά την Ουφά, το Στερλιταμάκ και το Σαλαβάτ. 

## Οικονομία
Η κύρια βιομηχανίας της πόλης είναι το εργοστάσιο αυτοκινήτων του Νεφτεκάμσκ, από τους μεγαλύτερους παραγωγούς επιβατηγών λεωφορείων στη Ρωσία.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μπασκορτοστάν
Πράσινη Κάρτα

Με το όνομα **Πράσινη Κάρτα** υπάρχουν τα:

*Πράσινη Κάρτα (ΗΠΑ), άδεια εργασίας στις ΗΠΑ
*Πράσινη Κάρτα (ποδόσφαιρο), χρησιμοποιείται μόνο στην Β κατηγορία Ιταλίας για ποδοσφαιριστές που ανέδειξαν το αθλητικό πνεύμα με ενέργειές τους
Επιφανεία

Η **Ευδοξία Επιφανεία** ήταν κόρη του Βυζαντινού αυτοκράτορα Ηράκλειου και της πρώτης συζύγου του, Φαβίας Ευδοκίας. Το όνομά της σαφώς δόθηκε προς τιμήν της πατρικής γιαγιάς της.

## Παιδική ηλικία
Η μητέρα της, η αυτοκράτειρα Ευδοκία, πέθανε τον Αύγουστο του 612, λίγο μετά τη γέννηση του γιου της Ηράκλειου Κωνσταντίνου. Επειδή υπήρχε η ανάγκη μιας αυτοκράτειρας, η Επιφανεία στέφθηκε Αυγούστε με το όνομα Ευδοκίας (προφανώς στη μνήμη της μητέρας της) στις 4 Οκτωβρίου του ίδιου έτους στην τρυφερή ηλικία των 15 μηνών. Η τελετή έλαβε χώρα στην Εκκλησία του Αγίου Στεφάνου στο Μέγα Παλάτιον και πραγματοποιήθηκε από τον πατριάρχη. Όπως οι αδελφοί και οι αδελφές της από τη μητριά της Μαρτίνα, η Επιφανεία φαίνεται να έχει συνοδεύσει τον πατέρα και τη μητριά της σε εκστρατεία.

## Γάμος
Κατά τη διάρκεια των απαιτήσεων της περσικής εκστρατείας του, ο Ηράκλειος ήταν σε απελπιστική ανάγκη από συμμάχους, και το 626 πρότεινε την κόρη του Επιφανεία ως κατάλληλη νύφη για τον διοικητή του Καζάρ Ζιεμπέλ. Σύμφωνα με τον Θεοφάνη, ο Ζιεμπέλ έδωσε στον Ηράκλειο 40.000 στρατιώτες. Ο Νικηφόρος καταγράφει πως για να διασφαλιστεί η πίστη του χαγάνου, ο ίδιος προχώρησε έπειτα να του προσφέρει την κόρη του, δείχνοντάς του ένα πορτρέτο της Ευδοκίας, της «Ρωμαίας Αυγούστας» της οποίας η ομορφιά, εντυπωσίασε τόσο πολύ τον Ζιεμπέλ που την ερωτεύτηκε. Ο γάμος έλαβε χώρα στο το 629. Τη στιγμή του γάμου του Κωνσταντίνου με την εξαδέλφη του, Γρηγορία, η Ευδοκία είχε αποσταλεί στο νέο σπίτι της στη Χαζαρία, με επίκεντρο γύρω από την περιοχή του κάτω Βόλγα. Ωστόσο, είχε γλιτώσει αυτό το σχετικά απλό τρόπο ζωής και όταν μαθεύτηκε ότι ο Ζιεμπέλ πέθανε, ο Ηράκλειος διέταξε την επιστροφή της. Η Ευδοκία μπορεί να είχε πεθάνει πριν από το τέλος της δεκαετίας.

## Παραπομπές


Κατηγορία:Πορφυρογέννητες
Ορθοαιθανικό οξύ

Το **ορθοαιθανικό οξύ** ή **1,1,1-αιθανοτριόλη** είναι μια υποθετική οργανική ένωση με μοριακό τύπο C<sub>2</sub>H<sub>6</sub>O<sub>3</sub> και ημισυντακτικό τύπο **CH<sub>3</sub>C(OH)<sub>3</sub>**. Θα ήταν μια τριόλη με σκελετό αιθανίου. Εφόσον οι υδροξυλομάδες του μπορούν να χάσουν πρωτόνια, μπορεί επίσης να θεωρηθεί ως ορθοοξύ.

Το ορθοαιθανικό οξύ πιστεύεται ότι είναι αδύνατο να απομονωθεί, εφόσον αποσυντίθεται γρήγορα σε αιθανικό οξύ και νερό.  Μπορεί να έχει μια φευγαλέα ύπαρξη σε υδατικά διαλύματα οξικού οξέος, καθώς τυπικά (τουλάχιστον) μπορεί να προκύψει με προσθήκη ύδατος στο καρβονύλιο του καρβοξυλίου του τελευταίου:
\mathrm{CH_3COOH + H_2O \rightleftarrows CH_3C(OH)_3}


## Ορθοαιθανικά ανιόντα
Θεωρητικά, η σταδιακή αφαίρεση των τριών (3) πρωτονίων των υδροξυλίων του θα μπορούσε να παραγάγει τα ακόλουθα τρία (3) ανιόντα, αντιστοίχως:
# CH3C(OH)2O- (διυδρογονοορθοαιθανικό ανιόν).
# CH3C(OH)(O)22- (υδρογονοορθοαιθανικό ανιόν).
# CH3C(O)33- (ορθοαιθανικό ανιόν).
Ένας συγγραφέας ισχυρίστηκε ότι σχηματίζεται ορθοαιθανικό νάτριο [CH3C(ONa)3] με αντίδραση αιθινίου και υδροξειδίου του νατρίου, στους 220&nbsp;°C:
\mathrm{HC\equiv CH + 3NaOH \xrightarrow{220^oC} CH_3C(ONa)_3 + H_2}


## Ορθοαιθανικοί εστέρες
Υπάρχουν πολλές σταθερές οργανικές ενώσεις που περιέχουν την τρισθενή ρίζα CH3C(O-)3, που τυπικά αποτελούν εστέρες του ορθοαιθανικού οξέος και γι' αυτό ονομάζονται **ορθοαιθανικοί εστέρες**. Περιλαμβάνουν τον ορθοαιθανικό τριμεθυλεστέρα και τον ορθοαιθανικό τριαιθυλεστέρα, που είναι εμπορικά διαθέσιμοι.

## Δείτε επίσης
* Ορθομεθανικό οξύ
* Ορθοκαρβονικό οξύ
* Ορθοεστέρες
* Πυριτικό οξύ
* Τελλουρικό οξύ
* Υπεριωδικό οξύ
* Φωσφορικό οξύ

## Aναφορές και σημειώσεις


## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροχημικών Ενώσεων, Θεσσαλονίκη 1985

Κατηγορία:Οργανικά οξέα
Κατηγορία:C2
Κατηγορία:Αλκοόλες
Κατηγορία:Ασταθείς ενώσεις
Κατηγορία:Τυπικοί υδατάνθρακες
Μάζα του Δία

[μικρογραφία|300x300εσ|Το εκτιμώμενο σχετικό μέγεθος του πλανήτη Δία και οι καφέ νάνοι [WISE-1828, Gliese 229B,και Teide 1 σε σχέση με τον Ήλιο και ένα νάνο ερυθρό αστέρα. Εκτίμηση: MPIA/V. Joergens.]]
Η **μάζα του Δία** (MJ ή MJup) είναι η μονάδα της μάζας η οποία είναι ίση με τη συνολική μάζα του πλανήτη Δία (1,898×1027 χιλιόγραμμα ή 317,83 γήινες μάζες). Η μάζα του Δία  χρησιμοποιείται συνήθως για να περιγράψει τις μάζες των αερίων γιγάντων, όπως οι εξωτερικοί πλανήτες και οι εξωηλιακοί πλανήτες. Χρησιμοποιείται επίσης για την περιγραφή της μάζας των καφέ νάνων.
## Στους εξωπλανήτες
Οι πιο ογκώδεις εξωπλανήτες περιγράφονται συνήθως με τη μάζα του Δία, καθώς αυτή παρέχει μια κατάλληλη κλίμακα για σύγκριση. Ένας  πλανήτης με τη μάζα του Δία σε μια τροχιακή απόσταση 1 AU από ένα άστρο παρόμοιο με τον  Ήλιο προκαλεί πλάτος μετατόπισης ίσο με 28&nbsp;m/s, η οποία είναι ανιχνεύσιμη με την τρέχουσα τεχνολογία. Οι πιο εύκολα ανιχνεύσιμοι πλανήτες μέσω της ακτινικής ταχύτητας, έχουν μεγάλη μάζα και είναι σε κοντινή τροχιά.  Ομοίως, η μάζα του Δία ή μεγαλύτερη, σε έναν εξωπλανήτη  είναι πιο πιθανό να ανιχνευθεί μέσω άλλων μέσων, όπως οι διελεύσεις ή μικροεστιασμός.

Οι πλανήτες με τη μάζα του Δία μπορεί να μην έχουν τις ίδιες διαστάσεις. 
Η θεωρητική ελάχιστη μάζα που ένα αστέρι μπορεί να έχει, και εξακολουθεί να υφίστανται σύντηξη υδρογόνου-1  στον πυρήνα, εκτιμάται ότι είναι περίπου 75 φορές η μάζα του Δία. Ωστόσο η σύντηξη δευτερίου μπορεί να συμβεί σε μάζες χαμηλότερες και από 13 μάζες του Δία.

## Στο ηλιακό σύστημα
Στο Ηλιακό Σύστημα, οι μάζες των εξωτερικών πλανητών μπορεί να αναφέρονται στη μάζα του Δία. Οι άλλοι αέριοι γίγαντες είναι πολύ λιγότερο ογκώδεις από τον Δία.
* Δίας &ndash; 1,000
* Κρόνος &ndash; 0,299
* Ουρανός &ndash; 0,046
* Ποσειδώνας &ndash; 0,054
Μία μάζα του Δία μπορεί να μετατραπεί σε σχετικές μονάδες:
* 25,839 Σεληνιακές μάζες 
* 317,83 Γήινες μάζες
* 0,0009546 Ηλιακές μάζες 
Σε σύγκριση, μία Ηλιακή μάζα είναι ισοδύναμη με:
* 27.068.500 Σεληνιακές μάζες
* 332.946 Γήινες μάζες 
* 1.047,56 μάζες Δία 
Ο Δίας ενσωματώνει περίπου τρία τέταρτα της μάζας του ηλιακού συστήματος, εκτός από τον Ήλιο.

## Δείτε επίσης
* Ηλιακή μάζα

## Αναφορές


Κατηγορία:Αστρονομικές μονάδες μέτρησης
Μαζα
Κατηγορία:Μονάδες μάζας
Κατηγορία:Πλανητική Επιστήμη